wannaphong/clean_thaiwikipedia huggingface dataset:
# เกาะแก้วใหญ่
เกาะแก้วใหญ่ หรือ เกาะแก้วพิสดาร เป็นเกาะในตำบลราไวย์ อำเภอเมืองภูเก็ต จังหวัดภูเก็ต หากมองจากบริเวณปลายแหลมพรหมเทพจะเห็นเกาะเป็นรูปหัวใจ ห่างจากฝั่งหาดราไวย์ 3 กิโลเมตร นั่งเรือจากหาดราไวย์ใช้เวลาประมาณ 15 นาที

เกาะมีชาวบ้านอาศัยอยู่จำนวนหนึ่งและมีชายหาดเล็ก ๆ อยู่ด้านหน้าเกาะ มีรอยพระพุทธบาทรอยที่ 5รอยที่ 1 สุวรรณมาลิก (ลังกา) รอยที่ 2 สุวรรณบรรพต (สระบุรี) รอยที่ 3 สุมนกูฏ (ลังกา) รอยที่ 4 โยนกปุระ (เชียงใหม่) รอยที่ 5 นัมนานที (เกาะแก้วพิสดาร ภูเก็ต) จำนวน 2 รอย มีพระพุทธรูปองค์ใหญ่ด้านหน้าของเกาะ ริมทะเลซึ่งกำหนดให้เป็นเขตอภัยทาน มีสัตว์ทะเลชนิดต่าง ๆ อาศัยอยู่สมบูรณ์ ไม่ว่าจะเป็นหอยน้ำพริก ปูตาก นอกจากนั้นยังเป็นที่ตั้งของสำนักสงฆ์เกาะแก้วพิสดารตั้งโดยหลวงพ่อเสือ
# อิรูมะ
อิรูมะ  เป็นนครในจังหวัดไซตามะ ประเทศญี่ปุ่น มีขนาดพื้นที่ 44.69 ตารางกิโลเมตร ประชากร 147,166 ใน ค.ศ. 2021
# โรงพยาบาลเบรมาร์
โรงพยาบาลเบรมาร์  เป็นโรงพยาบาลเอกชนที่ใหญ่ที่สุดแห่งหนึ่งของประเทศนิวซีแลนด์ ซึ่งมีเจ้าของโดยกองทุนการกุศลเบรมาร์ ที่ตั้งอยู่ในฮามิลตัน ประเทศนิวซีแลนด์ โดยมีสถานประกอบการที่แยกจากกันและไม่เกี่ยวข้องกันคือโรงพยาบาลเบรมาร์ในเนลสัน ประเทศนิวซีแลนด์ ซึ่งให้บริการดูแลจิตเวชระยะยาวสำหรับเด็ก

โรงพยาบาลแห่งนี้ได้รับการก่อตั้งขึ้นใน ค.ศ. 1926 และย้ายจากถนนเลกใน ค.ศ. 2009

โรงพยาบาลตั้งอยู่บนถนนเฮาโป เมลวิลล์ ประเทศนิวซีแลนด์ โดยดำเนินการผ่าตัดและทางการแพทย์ 10,000 ครั้งต่อปี กระทั่งเริ่มให้บริการตรวจคัดกรองมะเร็งลำไส้ใน ค.ศ. 2014 ครั้นใน ค.ศ. 2015 ได้มีเตียง 85 เตียง, ห้องบรรยายแปดห้อง และหน่วยส่องกล้องสองยูนิต ตลอดจนเป็นโรงพยาบาลเอกชนแห่งแรกในประเทศนิวซีแลนด์ที่ให้บริการการตรวจระบบทางเดินอาหารโดยการส่องกล้องที่ติดอัลตราซาวด์ และเป็นโรงพยาบาลแห่งแรกในออสตราเลเซียที่ติดตั้งเครื่องมือสร้างภาพความละเอียดสูงพิเศษในห้องผ่าตัด ซึ่งช่วยให้สามารถขยายขอบเขตของการผ่าตัดช่องท้องด้วยวิธีผ่านกล้อง

โรงพยาบาลนี้ได้รับการกล่าวว่าค่าธรรมเนียมที่เรียกเก็บ "มีความสมเหตุสมผลมาก และมีเหลือที่เราทำจะกลับไปที่โรงพยาบาล หรือกิจกรรมการกุศลที่เราทำ เช่น การจัดหาการผ่าตัดฟรี รวมถึงสนับสนุนแพทย์และพยาบาลกับการศึกษาต่อเนื่อง"

แผนระยะยาวที่เสนอโดยสภานครฮามิลตันจะเกี่ยวข้องกับการเพิ่มเรตอีก 355,400 ดอลลาร์ ประกอบกับการเปลี่ยนผ่านจากระบบการประเมินมูลค่าที่ดินไปเป็นระบบการประเมินมูลค่าทุน ซึ่งพอล เบนเนต ผู้บริหารระดับสูงกล่าวว่าจะก่อให้เกิดปัญหาอย่างมาก ซึ่งอัตราบิลรายปีของโรงพยาบาลอยู่ที่ 52,550 ดอลลาร์ใน ค.ศ. 2014–2015

โรงพยาบาลนี้เริ่มแผนขยายมูลค่า 20 ล้านดอลลาร์ใน ค.ศ. 2015 โดยได้รับแรงหนุนจากความต้องการศัลยศาสตร์ออร์โทพีดิกส์จากประชากรสูงอายุ

 สิ่งอำนวยความสะดวก 
โรงพยาบาลมีเตียงให้บริการ 85 เตียงในโรงพยาบาลทั้งสองแห่ง
# ทำเนียบประธานาธิบดี
ทำเนียบประธานาธิบดี (หรือ Presidential residence) เป็นอาคารที่พักประจำตำแหน่งของประธานาธิบดีในบางประเทศ ทำเนียบประธานาธิบดีบางแห่งเคยเป็นพระราชวังของระบอบกษัตริย์ที่ล่มสลาย และแปรสภาพมาสู่ระบอบสาธารณรัฐ ทำเนียบประธานาธิบดีบางแห่งเป็นอดีตที่พำนักของข้าหลวงว่าราชการอาณานิคมหรือข้าหลวงว่าราชการส่วนภูมิภาค ซึ่งแปรสภาพมาเป็นรัฐเอกราช
# ภาษาโซ่
ภาษาโซ่ อาจหมายถึง:
 ภาษาโซ่ (ทะวืง) ภาษาในตระกูลออสโตรเอเชียติก กลุ่มมอญ-เขมร กลุ่มย่อยเวียตติก
 ภาษาโส้ ภาษาในตระกูลออสโตรเอเชียติก กลุ่มมอญ-เขมร กลุ่มย่อยกะตู
# วัดราษฎร์ศรัทธาธรรม (จังหวัดพระนครศรีอยุธยา)
วัดราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลไม้ตรา อำเภอบางไทร จังหวัดพระนครศรีอยุธยา ที่ดินตั้งวัดเนื้อที่  16  ไร่  3 งาน  พื้นที่ตั้งวัดเป็นที่ราบลุ่มอยู่ริมลำคลองถูกน้ำท่วมทุกปี

วัดราษฎร์ศรัทธาธรรมสร้างขึ้นประมาณ  พ.ศ. 2440  ชาวบ้านเรียก วัดคลองเก่า โดยมีพระอุปัชฌาย์เล็ก ฐิตสีโล ร่วมกับชาวบ้านสร้างวัดนี้  ต่อมาท่านได้สร้างวัดสง่างามและวัดกกแก้วบูรพา เสร็จแล้วกลับมาถึงมรณภาพที่วัดนี้ วัดได้รับพระราชทานวิสุงคามสีมาวันที่ 16 มกราคม  พ.ศ. 2518 เขตวิสุงคามสีมา กว้าง 40  เมตร ยาว 60 เมตร ทางวัดได้เปิดสอนพระปริยัติธรรม พ.ศ. 2482  มีโรงเรียนประถมศึกษาของทางราชการตั้งอยู่ในที่ดินวัดด้วย

อาคารเสนาสนะที่สำคัญ ได้แก่อุโบสถ กว้าง 6 เมตร ยาว 18 เมตร  สร้างเมื่อ พ.ศ. 2519  โครงสร้างคอนกรีตเสริมเหล็ก  ศาลาการเปรียญกว้าง  15  เมตร  ยาว  23  เมตร  สร้างเมื่อ  พ.ศ. 2440  หอสวดมนต์กว้าง  9  เมตร  ยาว  14  เมตร สร้างเมื่อ พ.ศ.  2447  กุฏิสงฆ์จำนวน  9  หลัง  เป็นอาคารไม้  ปูชนียวัตถุที่สำคัญ ได้แก่ พระประธานในอุโบสถ  ขนาดพระเพลากว้าง  2  ศอก  9  นิ้ว  พร้อมด้วยพระอัครสาวก พระพุทธรูปทรงเครื่องลายดอกพิกุล ศิลปะรัตนโกสินทร์ตอนต้น อายุกว่า 200 ปี และรอยพระพุทธบาทจำลอง ด้านพระเกจิชื่อดังคือหลวงปู่พล ถาวโร มีชื่อเสียงในด้านวิชาการสักยันต์ และ ปลุกเสกเครื่องราง
# สะพานเจริญราษฎร์ 32
สะพานเจริญราษฎร์ 32  ตั้งอยู่บนถนนกรุงเกษมข้ามคลองมหานาค และขนานกับคลองผดุงกรุงเกษมด้วยส่วนหนึ่ง อยู่ในท้องที่เขตป้อมปราบศัตรูพ่าย กรุงเทพมหานคร

ประวัติ
สะพานเจริญราษฎร์ 32 เป็นสะพานที่สร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2455 (ร.ศ. 131) เป็นสะพานที่ 2 ในบรรดาสะพานชุดเจริญ บริเวณที่สร้างสะพานเจริญราษฎร์นี้เคยเป็นที่ตั้งของสะพาน 100 ปี ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเนื่องในพระราชพิธีสมโภชพระนครครบ 100 ปี 

ต่อมาสะพานนี้ชำรุด พระบาทสมเด็จพระมงกุฎเกล้าเจ้าอยู่หัวจึงโปรดให้สร้างสะพานใหม่ขึ้นแทน โดยทรงพระกรุณาโปรดเกล้าฯ พระราชทานพระราชทรัพย์ประจำพระชนมวารประจำปี 2454 ให้กรมสุขาธิบาลสร้างเป็นอนุสรณ์ในการเฉลิมพระชนมพรรษาและเพื่อประโยชน์แก่สาธารณชน และพระราชทานนามว่า สะพานเจริญราษฎร์ 32 เนื่องจากทรงพระกรุณาโปรดเกล้าฯ ให้สร้างในคราวเฉลิมพระชนมพรรษา 32 พรรษา พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินทรงประกอบพิธีเปิด เมื่อวันที่ 31 ธันวาคม พ.ศ. 2455

สถาปัตยกรรม
thumb|เสาสะพานปูนปั้นรูปนาค 5 เศียรตั้งอยู่บนแท่นปูนสี่เหลี่ยม
สะพานสร้างด้วยคอนกรีตเสริมเหล็ก ขนาดกว้าง 10.73 เมตร ยาว 30 เมตร สูงจากระดับน้ำธรรมดาถึงท้องสะพาน 2 เมตร ที่มุมสะพานทั้ง 4 ด้านเป็นเสาสะพานปูนปั้นรูปนาค 5 เศียรตั้งอยู่บนแท่นปูนสี่เหลี่ยม เป็นศิลปะไทยแบบประยุกต์ ที่ฐานแท่นสี่เหลี่ยมที่รองรับนาคนั้นตกแต่งด้วยการทำปูนปั้นเป็นรูปใบไม้ มีแผ่นโลหะอักษรพระบรมนามาธิไธยย่อ ว.ป.ร. อยู่กลางรัศมี ประดับอยู่กลางพังพานของเศียรนาค 

ลูกกรงราวสะพานเป็นปูนภายในมีแกนเหล็ก โดยมีการตกแต่งลูกกรงราวสะพานด้วยปูนปั้นลักษณะคล้ายกลีบบัวที่ส่วนล่างของลูกกรงดังกล่าว แท่นป้ายชื่อสะพานอยู่กึ่งกลางของราวสะพานทั้ง 2 ฟาก โดยตรงกลางป้ายเขียนว่า สะพานเจริญราษฎร์ 32 ร.ศ. 131 และเหนือชื่อนั้นมีการตกแต่งด้วยปูนปั้นรูปกาบหอยอยู่ตรงกลาง ส่วนอีก 2 ข้างเป็นปูนปั้นรูปดอกไม้ซึ่งประดับอยู่ที่ส่วนปลายของแนวคิ้วปูนที่ทำเป็นเส้นโค้งเหนือป้ายขื่อ และที่ด้านข้างของป้ายชื่อสะพานทั้ง 2 ด้านมีปูนปั้นเป็นรูปต้นไม้ลักษณะใบคล้ายต้นบอน
# ซอวอก
ซอวอก  ย่อมาจาก ซอเซมอเนเอเทลอ-ออตแวแอมนีแยเทเคชแวร์ Summary - U.S. Department of State - State Department เป็นตำรวจลับและหน่วยสืบราชการลับของอิหร่านในสมัยราชวงศ์ปาห์ลาวี

พระเจ้าชาห์ โมฮัมหมัด เรซา ปาห์ลาวี ทรงตั้งตำรวจลับซอวอกด้วยความช่วยเหลือจากซีไอเอและมอสซาด โดยทำหน้าที่คล้ายตำรวจเกสตาโพของเยอรมนีสมัยนาซีจักรพันธุ์ กังวาฬ และคนอื่น ๆ. หน้า 20 คอยแทรกซึมในวงการต่าง ๆ เพื่อจับกุมฝ่ายตรงข้ามของพระองค์ โดยเฉพาะในกลุ่มนักเรียนนักศึกษา อาจารย์ นักการเมือง และนักหนังสือพิมพ์ ซอวอกขึ้นชื่อในการจับกุมและการทรมานอย่างทารุณ เป็นที่หวาดกลัวของประชาชน แต่ก็ไม่อาจปิดกั้นการเดินขบวนประท้วงที่เกิดในเวลาต่อมาได้

ต่อมาชอพูร์ แบฆทียอร์ นายกรัฐมนตรีคนสุดท้ายของราชอาณาจักรอิหร่านได้สั่งยุบซอวอกลงในช่วงการปฏิวัติอิหร่าน

ในช่วงเวลาหนึ่ง ซอวอกมีสายลับและเจ้าหน้าที่มากถึงประมาณ 5,000 คนAndrew Scott Cooper,The Fall of Heaven: The Pahlavis and the Final Days of Imperial Iran Hardcover – July 19, 2016 , p. 231 โกลอมเรซอ แอฟแฆมี นักวิชาการ ได้ประมาณจำนวนเจ้าหน้าที่ซอวอกไว้ที่ 4,000 ถึง 6,000 คนGholam Reza Afkhami, Life and Times of the Shah (University of California Press, 2009,), p. 386. อย่างไรก็ดี นิตยสาร ไทม์ ฉบับวันที่ 19 กุมภาพันธ์ พ.ศ. 2522 ก็ระบุว่าองค์การนี้มีสมาชิก 5,000 คนเช่นกันSAVAK: "Like the CIA". Feb. 19, 1979 .
# ทะเลสาบฮามานะ
ทะเลสาบฮามานะ  เป็นทะเลสาบน้ำกร่อยในจังหวัดชิซูโอกะ เชื่อมต่อกับมหาสมุทรแปซิฟิกทางช่องแคบ เป็นทะเลสาบที่มีขนาดพื้นที่ใหญ่อันดับที่สิบของญี่ปุ่น อาณาเขตติดต่อกับชุมชนใกล้เคียง คือ ฮามามัตสึ และโคไซ

ทะเลสาบมีพื้นที่ 65.0 ตารางกิโลเมตร สามารถเก็บน้ำได้ปริมาตร 0.35 ลูกบาศก์กิโลเมตร มีเส้นรอบวง 114 กม. มีความลึกสุด 16.6 เมตร พื้นผิวเท่ากับระดับน้ำทะเล ต่อมาทะเลสาบได้รับการพัฒนาให้เป็นพื้นที่รีสอร์ท โดยมีกิจกรรมพายเรือเป็นหลัก

 ด้านเศรษฐกิจ 
ทะเลสาบฮามานะเป็นแหล่งการค้าปลาไหลญี่ปุ่น โนริ หอยนางรม และตะพาบไต้หวัน ชาวประมงในพื้นที่รับซื้อปลากะพง ปลาเห็ดโคน ปลาลิ้นหมาตาข้างขวา และอื่น ๆ
# เจ้าจอมถนอม ในรัชกาลที่ 5 (บรรจงเจริญ)
เจ้าจอมถนอม เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาของ นายสงวน บรรจงเจริญ และได้เข้าถวายตัวต่อรัชกาลที่ 5

ภายหลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมถนอมจึงได้ย้ายออกมาพำนักอยู่นอกพระราชวังดุสิต และถึงแก่อนิจกรรมเมื่อ 3 กรกฎาคม 2505

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์, เล่ม ๑๐ ตอนที่ ๓๕ หน้า ๓๗๗, ๒๖ พฤศจิกายน ๑๑๒
ราชกิจจานุเบกษา, พระราชทานเหรียญรัตนาภรณ์รัชกาลปัจจุบัน ฝ่ายใน , เล่ม ๒๕ ตอนที่ ๓๙ หน้า ๑๑๕๔, ๒๗ ธันวาคม ๑๒๗
 พ.ศ. 2452 – เข็มพระชนมายุสมมงคล ชั้นที่ 3 (เงิน)ราชกิจจานุเบกษา, พระราชทานเข็มพระชนมายุสมมงคล , เล่ม ๒๖ ตอนที่ ๐ ง หน้า ๒๖๕๒, ๖ มีนาคม ๑๒๘
# สะพานวรเสรษฐ
สะพานวรเสรษฐ เป็นสะพานข้ามคูวัดเบญจมบพิตร คูเดียวกับสะพานพระรูป สะพานถ้วย และสะพานงา แต่ไม่ได้อยู่ในสะพานชุดเดียวกัน สะพานนี้อยู่นอกรั้ววัดบนถนนนครปฐมที่มาจากหน้าทำเนียบรัฐบาล สิ้นสุดที่หน้าวัดเบญจมบพิตรดุสิตวนารามราชวรวิหาร ข้ามคูวัดตอนที่จะบรรจบกับคลองเปรมประชากร ตั้งอยู่ในท้องที่แขวงดุสิต เขตดุสิต กรุงเทพมหานคร

ประวัติ
สะพานวรเสรษฐสร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2444 โดยพระอัยยิกาเธอกรมหลวงวรเสรษฐสุดาทรงบริจาคราชทรัพย์และให้สร้างตามแบบของกรมโยธาธิการ เป็นสะพานหนึ่งในจำนวน 5 สะพานในบริเวณวัดเบญจมบพิตร ได้แก่ สะพานถ้วย สะพานงา และสะพานพระรูป (อยู่ในวัดเบญจมบพิตร) สะพานโสภาคย์ และสะพานวรเสรษฐ (อยู่ด้านหน้านอกวัดเบญจมบพิตร)กรมศิลปากร.ทะเบียนโบราณสถานในเขตกรุงเทพมหานครและปริมณฑล.กรุงเทพฯ  โอ.เอส.พริ้นติ้ง เฮ้าส์, 2535.

กรมศิลปากรประกาศขึ้นเป็นโบราณสถานเมื่อวันที่ 18 มีนาคม พ.ศ. 2518 แต่มิได้กำหนดเขตที่ดิน

สถาปัตยกรรม
สะพานวรเสรษฐเป็นสะพานคอนกรีตประกอบด้วยเสาด้านละ 4 ต้น ลักษณะเสาเป็นรูปสี่เหลี่ยมปลายหัวเสาตัดตรง ระหว่างเสาคู่กลางประดับด้วยเหล็กหล่อเป็นลวดลายพันธ์ุพฤกษาแบบตะวันตก ขนาดของตัวสะพาน ประมาณ 5.50x9.30 เมตร ที่ราวสะพานด้านทิศตะวันตกมีแผ่นป้าย สพานวรเสรษฐ ติดอยู่ 

ราวสะพานฝั่งตะวันตกยังอยู่ในสภาพสมบูรณ์ มีร่องรอยการซ่อมบริเวณหัวเสาของสะพานเป็นบางส่วน ตัวสะพานด้านตะวันออกซึ่งประกอบด้วยเสาคอนกรีตและลวดลายเหล็กหล่อ โดยเสาคอนกรีตต้นด้านเหนือ (ที่ขนาบเหล็กหล่อ) บริเวณหัวเสาชำรุดเหลือเพียงครึ่งเดียวแต่ยังคงปรากฎร่องรอยของรูสำหรับเสียบเดือยของเหล็กหล่ออยู่ สำหรับตัวสะพานส่วนที่ต่อจากเสาต้นดังกล่าวทรุดตัวไปทางตะวันออก (ด้านคลองแยก) เกิดเป็นรอยแยกขาดจากตัวเสาบริเวณผนังดีรอยร้าว ส่วนเสาสะพานต้นด้านใต้สภาพหัวเสาหลุดและตกลงไปในคลอง (ยังเห็นอยู่ในคลอง) ส่วนลูกกรงที่เป็นลวดลายเหล็กหล่อขาดหายไปเหลือเพียงส่วนฐานของลายซึ่งอยู่ในสภาพถูกตัดและขาดในระดับเดียวกัน
# ทรู ไอคอน ฮอลล์
ทรู ไอคอน ฮอลล์  เป็นศูนย์ประชุมและโรงมหรสพอเนกประสงค์ในโครงการไอคอนสยาม ตั้งอยู่ที่ชั้น 7 ของอาคารศูนย์การค้า บริหารงานโดยเครือสยามพิวรรธน์ ซึ่งร่วมทุนกับทรู คอร์ปอเรชั่น ประกอบด้วยโถงประชุมขนาดใหญ่และห้องประชุมขนาดย่อย โดยเคยเป็นสถานที่จัดงานสำคัญต่าง ๆ เช่น การประกวด/แข่งขัน, งานแสดงสินค้า และงานที่จัดโดยภาครัฐ เป็นต้น

ประวัติ
ทรู ไอคอน ฮอลล์ (ชื่อเดิม: ทรู ไอคอนสยาม ฮอลล์) เป็นศูนย์ประชุมหลักภายในศูนย์การค้าไอคอนสยาม บริหารงานโดย บริษัท สยามอัลไลแอนซ์ แมเนจเม้นท์ จำกัด ในเครือสยามพิวรรธน์ ซึ่งเป็นผู้บริหารรายเดียวกันกับพารากอน ฮอลล์ ในโครงการสยามพารากอน โดยร่วมลงทุนกับทรู คอร์ปอเรชั่นไอคอนสยามเตรียมเปิดตัว 9 พ.ย.นี้ ชูเป็น Destination ความภูมิใจของความเป็นไทย ดึงดูดต่างชาติเข้าใช้บริการ 

ทรู ไอคอน ฮอลล์ เป็นหนึ่งในองค์ประกอบสำคัญของโครงการไอคอนสยาม ใช้งบประมาณก่อสร้าง 2,000 ล้านบาท มีพิธีเปิดเมื่อวันที่ 8 พฤศจิกายน พ.ศ. 2562 พร้อมกับการฉลองครบรอบ 1 ปี ของไอคอนสยาม

องค์ประกอบ
ทรู ไอคอน ฮอลล์ มีพื้นที่รวม 12,000 ตารางเมตร ประกอบด้วยพื้นที่สำคัญ ได้แก่ โถงประชุมหลัก จำนวน 2 โถงเชื่อมต่อกัน พื้นที่ 2,775 ตารางเมตร โดยมีที่นั่งส่วนหนึ่งเป็นแบบพับเก็บได้ และเพดานติดตั้งหลอดไฟแอลอีดี, ห้องประชุมย่อย จำนวน 14 ห้อง และ สุราลัยฮอลล์ โถงประชุมรอง พื้นที่ 1,200 ตารางเมตร โดยสามารถเชื่อมต่อไปยังนภาลัยเทอร์เรซ, พิมานเทอร์เรซ และเดอะ พินนาเคิล ที่อยู่ใกล้เคียงได้อีกด้วย

การใช้งาน
ทรู ไอคอน ฮอลล์ เคยเป็นสถานที่ในการจัดกิจกรรมต่าง ๆ เช่น มิสยูนิเวิร์สไทยแลนด์ ในปี 2563 และ 2565, การแข่งขัน พียูบีจี เนชันส์ คัพ 2022, เดอะเฟซเมนไทยแลนด์ ซีซัน 3,  พิธีประสาทปริญญาบัตรของวิทยาลัยเทคโนโลยีสยาม และมหาวิทยาลัยสยาม, งานวันสตรีไทย ประจำปี 2565, เทคซอส โกลบอล ซัมมิท 2022, การแสดง "หมู่ 2" โดยอุดม แต้พานิช, งานซีเนเอเชีย 2022, ดิสนีย์ อิน คอนเสิร์ต อะ เมจิคัล เซเลเบรชัน 2022, เบบี้เมทัล เวิลด์ ทัวร์ 2023, โทตี้มิวสิกอวอร์ดส์ 2023, 2024, 2025 และคมชัดลึก อวอร์ด ครั้งที่ 20 เป็นต้น

 ระเบียงภาพ
# คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง  เป็นคณะทันตแพทยศาสตร์ของ สถาบันเทคโนโลยีพระจอมเกล้าเจ้าคุณทหารลาดกระบัง  เป็นโรงเรียนทันตแพทย์ลำดับที่ 17 ของประเทศ สถาปนาขึ้นเมื่อวันที่ 25 มีนาคม 2564  https://dent.kmitl.ac.th/946/  จัดการเรียนการสอนโดยใช้หลักสูตรนานาชาติ โดยได้ลงนามบันทึกข้อตกลงความร่วมมือทางวิชาการและรับมอบนวัตกรรมทางการแพทย์ ร่วมกับ คณะทันตแพทยศาสตร์ มหาวิทยาลัยมหิดล  https://dent.kmitl.ac.th/163/  ปัจจุบันได้ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว  https://dent.kmitl.ac.th/712/ 

 การศึกษา  

หลักสูตรทันตแพทยศาสตรบัณฑิต หลักสูตรนานาชาติ  ของคณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เป็นหลักสูตร 6 ปี https://www.longtunmom.com/dent-inter-kmitl/

 ชั้นปีที่ 1 เรียนรู้วิชาขั้นพื้นฐาน

 ชั้นปีที่ 2 เรียนรู้ด้านวิทยาศาสตร์การแพทย์ ระบบการทำงานของร่างกาย 

 ชั้นปีที่ 3 ศึกษาระบบการทำงานของฟัน และอวัยวะช่องปาก และทักษะการเป็นทันตแพทย์ในห้องปฏิบัติการด้วยเทคโนโลยีทางทันตกรรมที่ทันสมัย

 ชั้นปีที่ 4 งานดูแลรักษาผู้ป่วยด้านทันตกรรมในเคสที่ไม่ซับซ้อนด้วยระบบการทำงานที่มีเครื่องมือทันสมัย

 ชั้นปีที่ 5 เพิ่มเติมทักษะในการดูแลรักษาผู้ป่วยด้านทันตกรรมที่มีความซับซ้อนมากขึ้น ไปดูงานด้านการเรียนการสอนหรือด้านนวัตกรรมในสถาบันต่างประเทศ 

 ชั้นปีที่ 6 นักศึกษาจะมีทักษะที่พร้อมจะเป็นทันตแพทย์ในอนาคตในการดูแลสุขภาพช่องภาพของผู้ป่วย รวมถึงมีประสบการณ์การทำงานดูแลผู้ป่วยในชุมชน

 หลักสูตร 
 หลักสูตรที่เปิดสอนในคณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง กลุ่มวิชา/ภาควิชา/สาขาวิชา ระดับปริญญาตรี ระดับปริญญาโท ระดับปริญญาเอก รวมทุกภาควิชา หลักสูตรทันตแพทยศาสตรบัณฑิต
สาขาวิชาทันตแพทยศาสตร์หลักสูตรนานาชาติ

 ทำเนียบคณบดี 
รายนามคณบดีคณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง มีดังต่อไปนี้  https://dent.kmitl.ac.th/about/ 
 ทำเนียบคณบดีสำนักวิชาทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง รายนามคณบดี วาระการดำรงตำแหน่ง 1) รศ.ดร.ทพญ.อารยา พงษ์หาญยุทธ พ.ศ. 2564 - ปัจจุบัน
 อ้างอิง
# หลอดลมฝอย
หลอดลมฝอย  คือแขนงเล็กๆ ของหลอดลม เป็นส่วนหนึ่งของทางหายใจ แบ่งออกเป็นหลอดลมฝอยส่วนนำอากาศ (conducting bronchiole) หลอดลมฝอยส่วนปลาย (terminal bronchiole) และหลอดลมฝอยส่วนหายใจ (respiratory bronchiole) แยกออกจากหลอดลมตรงที่หลอดลมฝอยจะไม่มีกระดูกอ่อนเป็นโครงสร้าง และไม่มีต่อมเมือกใต้ชั้นเยื่อเมือก
# หลอดลม
หลอดลม  เป็นส่วนหนึ่งของทางหายใจ โดยจัดเป็นทางหายใจส่วนล่าง มีหน้าที่นำอากาศไปยังปอด ส่วนแรกสุดของหลอดลมคือหลอดลมหลัก (primary bronchi) ที่แยกออกมาจากท่อลม (trachea) ที่จุดแยก (carina) เป็นหลอดลมหลักขวาและซ้าย

ในหลอดลมจะไม่มีการแลกเปลี่ยนก๊าซ
แหล่งข้อมูลอื่น
# ท่อลม (อวัยวะ)
ท่อลม  เป็นท่อกระดูกอ่อนที่เชื่อมต่อระหว่างกล่องเสียงกับหลอดลม เป็นส่วนหนึ่งของทางเดินอากาศหายใจ พบได้ในสัตว์แทบทุกชนิดที่มีปอดและหายใจด้วยอากาศ ส่วนบนเชื่อมกับกล่องเสียงผ่านกระดูกอ่อนไครคอยด์ ส่วนล่างเชื่อมกับหลอดลมใหญ่ขวาและซ้ายผ่านคารินา
อ้างอิง
# สโมสรฟุตบอลเมืองคนดี ยูไนเต็ด
สโมสรฟุตบอลเมืองคนดี ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสุราษฎร์ธานี ปัจจุบันเล่นในไทยแลนด์ เซมิโปรลีก โซนภาคใต้

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565 ไทยแลนด์ อเมเจอร์ลีกโซนภาคใต้ 5 4 1 0 5 1 9 อันดับที่ 3 –  ฐิติพันธุ์ กลิ่นเมฆ สุธีรวัฒน์ รักการ 2 2565–66 ไทยลีก 3โซนภาคใต้ 22 2 5 15 13 42 11 อันดับที่ 12 ไม่เข้าร่วมแข่งขัน รอบคัดเลือกรอบแรก  อภิสิทธิ์ ยุติมิตร 4

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 
ข้อมูลนักฟุตบอลของสโมสรฟุตบอลเมืองคนดี ยูไนเต็ด สืบค้นเมื่อ 5 มีนาคม 2566

 ผู้ฝึกสอน 
ชื่อระยะเวลาความสำเร็จ คมกฤต สมมิตรมีนาคม – 22 ธันวาคม 2565รองชนะเลิศ ไทยแลนด์ อเมเจอร์ลีก ฤดูกาล 2565 โซนภาคใต้ตอนบนอันดับที่สาม ไทยแลนด์ อเมเจอร์ลีก ฤดูกาล 2565 โซนภาคใต้ ชัยเชษฐ์ คชโกศัย22 ธันวาคม 2565 –

 เกียรติประวัติ 
 ไทยแลนด์ อเมเจอร์ลีก
 อันดับที่สาม โซนภาคใต้ : 2565
 รองชนะเลิศ โซนภาคใต้ตอนบน : 2565
# ศาลสูงสุดญี่ปุ่น
ศาลสูงสุดญี่ปุ่นรายงานการเข้ารับฟังการบรรยายและศึกษาดูงานหลักสูตร Mini LL.M. รุ่นที่ 7 โดยความร่วมมือระหว่างสำนักงานศาลยุติธรรมและ Kyushu University. 
สถาบันพัฒนาข้าราชการฝ่ายตุลาการศาลยุติธรรม กระทรวงยุติธรรม หรือ ศาลฎีกาญี่ปุ่นนพดล คชรินทร์.ระบบกฎหมายประเทศญี่ปุ่นเปรียบเทียบกับประเทศไทย . สำนักการต่างประเทศ กระทรวงยุติธรรม (หรือ เรียกอย่างสั้น) เป็นศาลสูงสุดในประเทศญี่ปุ่นที่ตั้งอยู่ในฮายาบูซาโจ, เขตชิโยดะ, โตเกียว มีอำนาจทางตุลาการสูงสุดในการตีความรัฐธรรมนูญญี่ปุ่นและตอบกระทู้คำถามที่เกี่ยวข้องกับกฎหมายแห่งชาติ ศาลสูงสุดญี่ปุ่นยังมีอำนาจในการพิจารณาทบทวนซึ่งทำให้ศาลสามารถกำหนดความเป็นรัฐธรรมนูญของกฎหมายหรือพระราชบัญญัติใด ๆ ได้

 ประวัติ 
ศาลสูงสุดในปัจจุบันก่อตั้งตามมาตรา 81 แห่งรัฐธรรมนูญญี่ปุ่นใน ค.ศ. 1947 มีการโต้เถียงในหมู่เจ้าหน้าที่นิติกรของผู้บัญชาการสูงสุดฝ่ายพันธมิตรผู้ร่างรัฐธรรมนูญและในการประชุมสภานิติบัญญัติแห่งสมเด็จพระจักรพรรดิใน ค.ศ. 1946 เกี่ยวกับอำนาจที่มากเกินไปของฝ่ายตุลาการ แต่ถูกบดบังความสำคัญโดยคำถามประเด็นหลักอื่น ๆ ที่เกี่ยวเนื่องกับหลักอำนาจอธิปไตยของปวงชน, หน้าที่ของจักรพรรดิ และการยอมสละสงคราม อย่างไรก็ตามการใช้คำในมาตรา 81 ที่ได้รับเห็นชอบบัญญัติว่าศาลถืออำนาจการพิจารณาทบทวน ส่วนหนึ่งของประวัติศาสตร์ตอนต้นของศาลมีการเข้าไปเกี่ยวพันกับขอบเขตอำนาจนี้ ใน ค.ศ. 1948 ศาลประกาศว่ารัฐธรรมนูญมีเจตจำนงในการกำหนดประเภทของการพิจารณาทบทวนที่ถูกนำมาใช้ในสหรัฐ ใน ค.ศ. 1952 มีการประกาศให้อำนาจดังกล่าวสามารถนำไปใช้ได้เพียงคดีที่มีความยุ่งยาก

ในช่วง ค.ศ. 1960–1970 ศาลสูงสุดประสบ "วิกฤตตุลาการ" (judicial crisis) ระหว่างผู้พิพากษาอาวุโสและผู้พิพากษาเสรีนิยมที่เด็กกว่าเป็นส่วนใหญ่ อาทิ มีข้อโต้เถียงว่าผู้พิพากษาบางคนในศาลภาคคับข้องใจเกี่ยวกับการบังคับใช้ข้อบัญญัติที่จะจำกัดการประท้วงต่อต้านรัฐบาล ใน ค.ศ. 1971 ศาลสูงสุดไม่แต่งตั้งผู้ช่วยผู้พิพากษา ยาซูอากิ มิยาโมโตะ อีกครั้งหลังเขาเข้าร่วมองค์กรที่มีแนวคิดทางการเมืองเอนเอียงไปทางฝ่ายซ้ายซึ่งจดทะเบียนถูกต้องตามกฎหมาย เหตุการณ์ดังกล่าวส่งผลให้มีการทำข่าวและประท้วงโดยผู้พิพากษาคนอื่น ๆ อย่างเห็นได้ชัด นับตั้งแต่นั้นเป็นต้นมาไม่มีผู้พิพากษาคนไหนจะไม่ได้รับการแต่งตั้งใหม่ ท้ายที่สุด ในช่วง ค.ศ. 1960–1970 ศาลสูงสุดถูกเปลี่ยนให้เป็นอนุรักษ์นิยมมากขึ้น โดยมีผู้พิพากษาบางส่วนเป็นตัวแทนของข้าราชการตลอดชีพ เป็นเหตุให้การตัดสินต่าง ๆ มักจำกัดการแสดงออกอย่างเสรีและการชุมนุมสาธารณะ

 อำนาจและความรับผิดชอบ 
มาตรา 81 ของรัฐธรรมนูญแห่งญี่ปุ่นจำกัดความว่า ศาลสูงสุดเป็นศาลที่พึ่งสุดท้ายและอนุญาตให้ศาลพิจารณาทบทวนผ่าน "อำนาจในการตัดสินความเป็นรัฐธรรมนูญของกฎหมาย, คำสั่ง, ข้อกำหนดหรือพระราชบัญญัติใด ๆ" ตามคำนิยามของรัฐธรรมนูญ ศาลสูงสุดรับพิจารณาคดีแพ่ง, คดีปกครอง และคดีอาญาจากศาลภาคที่ได้รับคำร้องขออุทธรณ์ ความรับผิดชอบนี้และความไม่สามารถในการไตร่ตรองอย่างรอบคอบในคำร้องส่งผลให้การอุทธรณ์คดีแพ่งและอาญาค้างพิจาณราอยู่เป็นจำนวนมาก ศาลสูงสุดสามารถใช้อำนาจพิจารณาทบทวนเมื่อมีการยื่นอุทธรณ์ข้อพิพาททางกฎหมายที่ยากจะไกล่เกลี่ยมีความเกี่ยวข้องกับการละเมิดหรือการตีความรัฐธรรมนูญที่ผิด
# โกลอมเรซอ นีกเพย์
โกลอมเรซอ นีกเพย์  เกิดเมื่อ พ.ศ. 2470 ต่อมาได้รับเลือกเป็นรองนายกรัฐมนตรีและนายกเทศมนตรีกรุงเตหะราน เขาถูกจับกุมหลังการปฏิวัติอิหร่าน และถูกประหารชีวิตเมื่อวันที่ 11 เมษายน พ.ศ. 2522
# ไอ ฮาชิโมโตะ
ไอ ฮาชิโมโตะ (เกิด 12 มกราคม ค.ศ. 1996) เป็นนักแสดง นักเดินแบบแฟชันและนักร้องชาวญี่ปุ่น

ฮาชิโมโตะเกิดที่คูมาโมโตะ, จังหวัดคูมาโมโตะ ลูกสาวลำดับที่สองจากสามคน星原克也「女優魂 橋本愛 14歳飛躍の幕開け」,『熊本日日新聞』(Kumamoto Nichinichi Shimbun) January 1, 2011, 新年号第2部. ใน ค.ศ. 2008 ฮาชิโมโตะชนะการออดิชัน HUAHUA จัดโดยนักแสดงหน้าใหม่「阿川佐和子のこの人に会いたい 第1048回」『週刊文春』文藝春秋 新春特大号 (December 25, 2014 publication) p.194-198 ใน ค.ศ. 2009 ฮาชิโมโตะได้รับเลือกให้เป็น "มิสเซเวนทีน" ที่เด็กที่สุดโดยนิตยสารแฟชันเซเวนทีน พร้อมกับ เอมิ คูโด, อาริซะ ทากาดะ และ อลิส ฮิโรเซะ จากผู้สมัคร 5,267 คน ในปีเดียวกัน ฮาชิโมโตะเปิดตัวในฐานะนักแสดงในภาพยนตร์เรื่องกิฟแอนด์โก (Give and Go) แสดงเป็นหญิงหูหนวกที่หมกมุ่นกับบาสเกตบอล ฮาชิโมโตะปรากฏในภาพยนตร์เรื่องคำสารภาพ ใน ค.ศ. 2010 และนำแสดงในคิริชิมะ ลาออกจากชมรมซะแล้วล่ะ ใน ค.ศ. 2012 ซึ่งทำให้เธอได้รับรางวัลนักใหม่ในงานรางวัลเจแปนอะแคเดมีฟิล์ม และรางวัลคิเนมะจุมโป ฮาชิโมโตะยังปรากฏในภาพยนตร์เรื่องซาโดโกะทรีดี คำสาปมรณะ หลอนทะลุจอ แสดงเป็น ซาโดโกะ

 รางวัล 
 ปี รางวัล สาขา ผล อ้างอิง 2013 34th Yokohama Film Festival นักแสดงมาใหม่ยอดเยี่ยม  86th Kinema Junpo Awards นักแสดงนำหญิงมาใหม่ยอดเยี่ยม  36th Japan Academy Film Prize นักแสดงมาใหม่แห่งปี  2014 38th Elan d'or Awards นักแสดงมาใหม่แห่งปี   2018 72nd Mainichi Film Awards นักแสดงสมทบหญิงยอดเยี่ยม
# กีฬายิงปืนรณยุทธในกีฬาแห่งชาติ ครั้งที่ 47
กีฬายิงปืนรณยุทธในกีฬาแห่งชาติ ครั้งที่ 47 เป็นการแข่งขันกีฬายิงปืนรณยุทธที่จัดขึ้นในจังหวัดศรีสะเกษ กำหนดแข่งขันระหว่างวันที่ 16–29 มีนาคม พ.ศ. 2565 โดยได้จัดขึ้นที่สนามยิงปืนยิงปืนรณยุทธ วิทยาลัยเกษตรและเทคโนโลยีศรีสะเกษ ในครั้งนี้จะมีการแข่งขันทั้งหมด 28 รายการ ซึ่งมีการชิงชัยเหรียญรางวัลรวมทั้งสิ้น 84 เหรียญ

 สรุปเหรียญรางวัล 

 ผู้ได้รับเหรียญรางวัล 
 ประเภทบุคคลชาย 
 Open Division  (Pro Class)     Standard Division  (Pro Class)       Production Division  (Pro Class)     Revolver Division  (Pro Class)      Classic Division  (Pro Class)    Production Optic Division (Pro Class)      Open Division  (Amature Class)    Standard Division  (Amature Class)    Production Division  (Amature Class)    Revolver Division  (Amature Class)    Classic Division  (Amature Class)    Production Optic Division  (Amature Class)    Open Division  (IPSC Shotgun)    Modified Division  (IPSC Shotgun)    Standard Division  (IPSC Shotgun)    Standard Manual Division  (IPSC Shotgun)   

 ประเภทบุคคลหญิง 
 Open Division     Standard Division     Production Division     Revolver Division     Modified Division  (IPSC Shotgun)    Standard Division  (IPSC Shotgun)   

 ประเภททีม 
 Open Division ชนากิตต์  กุลนันทน์ศิริธีรวิทย์  ภูมิดิษฐ์ณหทัย  มาไลยพันธุ์ณธัญญ์  เหล่าเจริญเกียรติฤทธิเดช  ทิพย์รักษ์พีระพงศ์  สนธินิวัติอรีฟ  อีลานราวุฒิ  ทรงศักดิ์ Standard Division วิศิษฎ์  ศรียาภัยบดินทร์  ติระนาทวิทยากุลธนกร  บริสุทธิ์ณภัค  รัตน์ธีรภาพณิฏฑิตา  พนาวงศ์ชัยจรัสพรต  ศรีรัฐนันท์ธีรชัย  ไชยพาณิชพันธุ์อิศราวุฒิ  อัจฉรารุจิณวรรศว์  เศษพฤกษาภัทรันดา  มะแก้วพัฒน์พงษ์  อำพันสุวรรณ Production Division ชัญญานุช  เพิกแย้มปริพัตร  ชูสังข์คชรักษ์  บุญคงกฤษฎา  วีระนนท์ถิรวัสส์  เหลี่ยมเลิศณัฐภูมิ  กมลวงษ์ณรงค์ศักดิ์  แก้วเมืองเพชรสมชาย  กมลวงษ์ชาญวิทย์  บุญทรัพย์ปิ่นพงศ์  หัตถกิจอุดมพัชรินทร์  อินหอม Revolver Division ศิริโรจน์  พลอยสุทธิภพเดช  เพ็ชรประไพกรไชย  พงษ์อุดมกรพิชิตชัย  เอิบอิ่มฤทธิพิชญ์พล  นิธิโชคคุณาวัชร์นรเสฏฐ์  ฉัตรรัฐพงศ์วิศวะ  พรมสุวงษ์ไพโรจน์  เจริญสุขทรงพล  ปิยารมย์ณิชา  ศรีนคารินทร์รัตนัย  กันบัว Classic Division เอก  หวังมีธีรเมศร์  เมธีธนวิจิตร์ณัฐวุฒิ  นิสสัยซื่อรัชพล  หงษ์ประพันธ์กฤษฏ์  เพชรคอนศิริ  ภู่ทองณรงค์  ฐานธรรมรณกรชัยรัฐ  พงธนณัชพสุธร Production Optic Division ปรมัตถกรณ์  ดาวเรืองวร  พานิชยิ่งคเชน  เจียกขจรภราดร  งามวงศ์วานธีรศักดิ์  ยุพเกษตรชลากร  กฤตยศวริศสมศักดิ์  อังศกุลชัยภูวนัย  ปานม่วงวิบูลย์กิจ  เหนี่ยวผึ้ง
# สโมสรฟุตบอลลพบุรี ซิตี้
สโมสรฟุตบอลลพบุรี ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดลพบุรี ปัจจุบันเล่นในไทยลีก 3 โซนภาคกลาง

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565 ไทยแลนด์ อเมเจอร์ลีกโซนภาคตะวันตก 6 4 1 1 10 2 13 รองชนะเลิศ –  พีระพล วัฒนจินดา ศรายุทธ รอดเสี่ยงล้ำ สานุพัฒน์ พามาวงษ์ 2 2565–66 ไทยลีก 3โซนภาคตะวันตก 22 4 4 14 25 39 16 อันดับที่ 11 ไม่ได้เข้าร่วม รอบ 32 ทีมสุดท้าย –  นพดล กาแสน ออมาดู ติดฌานี 4 2566–67 ไทยลีก 3โซนภาคตะวันตก 20 10 4 6 35 16 34 อันดับที่ 5 รอบแรก รอบคัดเลือกรอบแรก รอบรองชนะเลิศ  ดซามา บาตา 82567–68ไทยลีก 3 โซนภาคกลาง201253412141อันดับที่ 1รอบ 32 ทีมสุดท้ายรอบคัดเลือกรอบสองรอบก่อนรองชนะเลิศ อเล็กซ์ เมอร์มอซ กิตติ กินโนนกอก15ไทยลีก 3 รอบระดับประเทศ กลุ่มเอ62139127อันดับที่ 2

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 
ข้อมูลนักฟุตบอลของสโมสรฟุตบอลลพบุรี ซิตี้ สืบค้นเมื่อ 31 มีนาคม 2568

 ผู้ฝึกสอน 
ชื่อระยะเวลาความสำเร็จ สนอง แต่งงามเมษายน – พฤศจิกายน 2565 ชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตกตอนบนรองชนะเลิศ ไทยแลนด์ อเมเจอร์ลีก ฤดูกาล 2565 โซนภาคตะวันตก ปณิธาน มั่นประเทศ (รักษาการ)พฤศจิกายน 2565  อดุลย์ ฉ่ำแสงมกราคม – มีนาคม 2566  อชิระ ทองเจิมกรกฎาคม 2566 – กุมภาพันธ์ 2567 นิรุจน์ สุระเสียง2 พฤษภาคม – 15 ตุลาคม 2567 อภิชาติ สรรพสมบูรณ์ ปณิธาน มั่นประเทศ15 ตุลาคม 2567 –ชนะเลิศ ไทยลีก 3 ฤดูกาล 2567–68 – โซนภาคกลาง

 เกียรติประวัติ 
 ไทยลีก 3
 ชนะเลิศ โซนภาคกลาง : 2567–68 

 ไทยแลนด์ อเมเจอร์ลีก
 รองชนะเลิศ โซนภาคตะวันตก : 2565
 ชนะเลิศ โซนภาคตะวันตกตอนบน : 2565